google/wiki40b huggingface dataset:
कारीला माता मदिंर अशोकनगर

करीला माता का मंदिर मध्यप्रदेश के अशोकनगर जिले में स्थित है। अशोकनगर से 35 किमी की दूरी पर है एवं विदिशा से 80 किमी की दूरी पर स्थित है। एेसी मान्यता है कि माता सीता ने लव और कुश को यहां जन्‍म दिया था । जानकी माता का मंदिर खुली एवं ऊचीं नीची पहाडियो के विचो वीच सबसे उची पहाडि पर स्थ्ति है। यह से नीचे की ओर एक तालाव हे जो पहड से देखने में बहुत सुन्‍दर दिखाइ देता है। यह पर रंगपंचमी के दिन से बहूत बिशाल राई (नित्‍गानये) हाजरो की संख्‍या में नित करती यह मेला लगभग 1 महिने चलता हे जिसमे लाखो भाक्‍तजन भाग लेते हे। यह मेला रात के समय लगता हे। कारीला माता मदिंर से 8 किलो मी कि दूरी पर ग्राम दिपनाखेडा में माता बीजासन का फरवरी मार्च के महिने में मेला लगता हे यह पर भी हाजरो की संख्‍या में भाक्‍तजन मेले का आन्‍नद लेने के लीए पहूचते हैं। माता बीजासन दिन में तीन वार रूप बदलती हे इस चमतकारी स्‍वरूप को देख भाक्‍तजन अपने मन के मनोराथ पूर्ण कारते हैं।
हुंडई मोटर कंपनी

भारत

हुंडई मोटर इंडिया लिमिटेड भारत में वर्तमान में दूसरा सबसे बड़ा वाहन निर्यातक है। यह भारत को छोटी कारों के लिए वैश्विक विनिर्माण का केन्द्र बना रही है।
हुंडई भारत में कई उत्पाद बेचती है, सबसे लोकप्रिय सैंट्रो जिंग, आई10, हुंडई ईओन और आई20 हैं। 3 सितंबर 2013 को, हुंडई ने अपने सबसे सफल कार का पेट्रोल और डीजल संस्करणों में नया उत्पाद ग्रैंड आई10 जारी किया। इसके अन्य उत्पाद में गेटज़, एक्सेंट, एलांत्र, दूसरी पीढ़ी की वरना, सांता फ़े और सोनाटा ट्रांसफ़ॉर्म शामिल हैं। हुंडई का भारत के तमिलनाडु राज्य में श्रीपेरंबदुर में  दो विनिर्माण संयंत्र स्थित हैं। दोनों संयंत्रों की संयुक्त वार्षिक उत्पादन क्षमता 600,000 इकाइयों की है। वर्ष 2007 में, हुंडई ने हैदराबाद में अपनी आरएंडडी सुविधा कि शुरूआत की, जिसमें देश के विभिन्न हिस्सों के करीब 450 इंजीनियर कार्यरत है।
जून 2017 में, भारतीय प्रतिस्पर्धा आयोग ने कारों के लिए छूट प्रदान करने के संबंध में अनुचित व्यापारिक व्यवहारों के लिए 87 करोड़ ($13.6मिलियन) का कंपनी पर जुर्माना लगाया।

उत्पाद

वर्तमान
१८२५ ईसा पूर्व

१८२५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८२५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कुटुंबनी

कुटुंबनी (मलयालम: കുടുംബിനി) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1936 में पहली बार मलयालम भाषा में प्रकाशित हुआ।
हांगकांग क्रिकेट टीम का आयरलैंड दौरा

टी20 सीरीज

साल 2015 से अब तक 2 मैचों की 2 (उसमें विश्व कप) सीरीज हुई हैं। उसमें आयरलैंड ने कोई सीरीज जीती नहीं हैं।
ग्लाइडर

ग्लाइडर वायुयान वायु से भारी, यान होते हैं, जिन्हें उड़ान में उनकी लिफ्टिंग सतहों पर होने वाले वायु के गतिक प्रतिक्रिया द्वारा बल मिलता है। इस प्रकार ये यान उड़ान के लिये किसी मोटर या इंजन पर निर्भर नहीं होते हैं। अधिकतर इस प्रकार के यान इंजन रहित उड़ानों हेतु प्रयोग किये जाते हैं। कुछ ग्लाइडरों में इंजन भी लगे होते हैं, जिनसे उड़ान को लंबित किया जा सकता है।
झाबुआ नन बलात्कार मामला

झाबुआ नन बलात्कार मामला एक ऐसा मामला है जिसमें 24 आदिवासियों के एक समूह द्वारा 1998 में भारत के राज्य मध्य प्रदेश में झाबुआ जिले में चार ननों का कथित रूप से बलात्कार किया गया था।
झाबुआ की एक अदालत ने एक स्थानीय वकील द्वारा दायर नागरिक मानहानि के मुकदमा में हिंदू संगठनों पर आरोप लगाने के लिए तत्कालीन मध्य प्रदेश के मुख्यमंत्री दिग्विजय सिंह और 14 अन्य के खिलाफ वारंट जारी किया। भोपाल की एक अदालत ने वारंट उस समय रद्द कर दिया जब दिग्विजय उपस्थित हुए और 5000 रुपये का मुचलका भरा। भारतीय जनता पार्टी (भाजपा) नेता उमा भारती ने बाद में टिप्पणी की कि ईसाई नन के साथ बलात्कार करने वालों में से 12 खुद को आदिवासी ईसाई थे और यह एक विडंबना है कि इस घटना को सांप्रदायिक रंग देने का लिए कुछ लोग प्रयास कर रहे हैं।
इस मामले को अरुण शौरी ने अपनी पुस्तक हार्वेस्टिंग अवर सोल्स में वर्णित किया है और कहा है कि यह हिंदुओं को बदनाम करने के लिए एक झूठा आरोप है।
मनिला बिज़नस महाविद्यालय

स्थान

मनीला बिजनेस महाविद्यालय, म.बी.सी. भवन, १६७१-१६८९ अल्वारेज़ सड़क, सांता क्रूज़, मनीला, फिलीपींस में स्थित है।
पितृवंश समूह ऍफ़

मनुष्यों की आनुवंशिकी (यानि जॅनॅटिक्स) में पितृवंश समूह ऍफ़ या वाए-डी॰एन॰ए॰ हैपलोग्रुप F एक पितृवंश समूह है। अनुमान है के जिस पुरुष से यह पितृवंश शुरू हुआ वह आज से लगभग ५०,००० वर्ष पहले भारतीय उपमहाद्वीप या मध्य पूर्व में रहता था। इस पितृवंश से आगे चलकर बहुत सी पितृवंश उपशाखाएँ बनी और विश्व के ९०% पुरुष इन्ही उपशाखाओं के वंशज हैं। क्योंकि यह पितृवंश मनुष्यों के अफ़्रीका से निकलने के बाद ही उत्पन्न हुआ इसलिए इस पितृवंश के पुरुष उप-सहारा अफ़्रीका के क्षेत्रों में बहुत कम ही मिलते हैं। बाक़ी विश्व में ऐसे पुरुष जो सीधा इस पितृवंश के सदस्य हैं (यानि की इसकी उपशाखाओं के नहीं बल्कि केवल पितृवंश समूह ऍफ़ के वंशज हैं) भारत, उत्तरी पुर्तगाल, चीन के यून्नान राज्य के पहाड़ी इलाकों और कोरिया में पाए जाते हैं।
भारतीय पुरुषों में से १२.५% इसके सीधे सदस्य हैं, लेकिन भारतीय जनजातियों के पुरुषों में यह मात्र बढ़ कर १८.१% पर देखी गयी है। कोरियाई पुरुषों में से ८% इस पितृवंश समूह की संतति हैं। पुर्तगाल में इसकी ०.५% तक की हलकी मौजूदगी का कारण भारतीय पुरुषों के साथ संबंधों को माना जाता है, क्योंकि पुर्तगाल और भारत का ५०० वर्ष तक संपर्क रहा है। चीन में इसे ज़्यादातर युन्नान क्षेत्र की लाहू जनजाति में देखा गया है।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
प्रिया भवानी शंकर

निजी जीवन

प्रिया का जन्म मयीलाडूतुरै में 31 दिसम्बर 1988 को हुआ था। ये पहली बार टीवी न्यूज़ प्रस्तोता के रूप में तमिल भाषा के समाचार चैनल पुथिया थालाइमुरई काम की थी। पर इन्हें प्रसिद्धि इनके अगले टीवी धारावाहिक कल्याणम मूधल कढाल वराई से मिली।
इन्होंने अपना करियर बी॰ एस॰ अबदूर रहमान क्रेस्केंट इंस्टीट्यूट ऑफ साइंस एंड टेक्नालजी से अपने बेचलर डिग्री मिलने के बाद इन्फोसिस में सॉफ्टवेयर इंजीनियर के रूप में शुरू किया था। इसके बाद मीडिया उद्योग में आने के बाद इन्होंने मास्टर ऑफ बिज़नस एड्मिनिसट्रेशन (एमबीए) किया।

2011-2016 : टीवी पर शुरुआत

इन्होंने 2011 में पुठिया थलाइमुराई नामक एक तमिल भाषा के समाचार चैनल में समाचार प्रस्तोता के रूप में अपने करियर की शुरुआत की। ये काम इन्होंने कई वर्षों तक किया, और 2014 में इन्हें जब एक टीवी धारावाहिक में काम करने का मौका मिला, तो इन्होंने ये काम छोड़ दिया।
2014 में इनके पहले टीवी धारावाहिक कल्याणम मूधल कढाल वराई में प्रिया अर्जुन नामक किरदार निभा रही थी। ये धारावाहिक स्टार विजय पर 2014 से 2017 तक प्रसारित हुआ। इसी बीच इन्हें 2015 में स्टार विजय के एक शो जोड़ी नंबर वन में प्रस्तोता के रूप में काम करने का मौका मिला। इसके बाद इन्हें फिल्मफेयर पुरस्कार दक्षिण नामक पुरस्कार समारोह के प्रस्तोता का कार्य भी मिला।
इसके बाद इन्हें एयरटेल सुपर सिंगर के सीज़न 5 में प्रस्तोता के रूप में काम मिला, जो 2015 से 2016 तक चला था। इसके बाद इन्हें आखिरी बार 2016 में किंग्स ऑफ डांस नामक शो को होस्ट करते हुए देखा गया। ये सभी शो स्टार विजय पर ही प्रसारित होए थे।

2017-वर्तमान : फिल्मों में शुरुआत

फिल्मों में आने के बाद इन्होंने टीवी पर काम करना पूरी तरह छोड़ दिया। 2017 में इनकी "मेयाधा मान नामक फिल्म आई, जिसमें इनके किरदार का नाम मधुमिता था। इस फिल्म के साथ इन्होंने अपना फिल्मी करियर शुरू किया।
इसके बाद इनकी दूसरी फिल्म कड़ाईकुट्टी सिंगम अपने पहले फिल्म के अगले साल, 2018 में प्रदर्शित हुई। इस फिल्म में इनके किरदार का नाम पूमपोज़्हिल छेल्लामा था। इसके बाद इन्होंने कुरुथी आत्तम और मोंस्टर नामक फिल्म में काम करना शुरू किया।
वाणी

१९०७ से १९१८ के काल को स्वयं सुमित्रानंदन पंत ने अपने कवि-जीवन का प्रथम चरण माना है। इस काल की कविताएँ वाणी में संकलित हैं।
पालनहार योजना

पालनहार योजना एक सरकारी योजना है जो राजस्थान  राज्य के विभिन्न ज़िलों में क्रियान्वित है अर्थात चल रही है। इस योजना के तहत अनाथ बच्चे  जिनके माता - पिता की मृत्यु हो गई है या उन्हें आजीवन कारावास की सज़ा हो गई है एवं निराश्रित पेंशन मात्र विधवा के एक बच्चे को ₹  ५०० प्रति माह तथा विद्यालय दाखिले के पश्चात ₹ ६७५ मासिक अनुदान दिया जाता है। इसके अतिरिक्त कपड़े , जूते आदि के लिये भी लगभग २०,०० ₹ दिए जाते हैं।
अब्बक्का रानी

रानी अब्बक्का चौटा अथवा अब्बक्का महादेवी तुलुनाडू (तटीय कर्नाटक) की रानी थीं जिन्होंने १६वीं शताब्दी के उत्तरार्ध में पुर्तगालियों के साथ युद्ध किया। वह चौटा राजवंश की थीं जो मंदिरों के नगर मूडबिद्री से शासन करते थे। बंदरगाह शहर उल्लाल उनकी सहायक राजधानी थी।
जगदीश सिंह खेहर

शिक्षा

वर्ष १९७४ में चंडीगढ़ के राजकीय कॉलेज से विज्ञान में स्नातक उपाधि प्राप्त की। वर्ष १९७७ में पंजाब विश्वविद्यालय से विधि में स्नातक और १९७९ में एल एल एम् की उपाधि प्राप्त की। विश्वविद्यालय में अच्छे प्रदर्शन के लिए आप को स्वर्ण पदक भी मिला।
बौद्ध - युगीन शिक्षा

ईसा पूर्व ५ वी सदी से बौद्ध धर्म का प्रारम्भ माना जाता है और इसी समय से बौद्ध शिक्षा का उद्भव हुआ।
बौद्ध - युगीन शिक्षा के उद्देश्य-
१- बौद्ध धर्म का प्रचार-प्रसार करना।
२- चरित्र का निर्माण करना।
३- मोक्ष की प्राप्ति।
४- व्यक्तित्व का विकास करना।
५- भावी जीवन के लिए तैयार करना।
बौद्ध युगीन शिक्षा की विशेषताएं-
१- शिक्षा मठों एवं विहारों में प्रदान की जाती थी। यह शिक्षा प्राथमिक स्तर से लेकर उच्च स्तर तक की शिक्षा प्रदान की जाती थी।
२- शिक्षा के लिए मठों में प्रवेश के लिए प्रवज्या संस्कार होता था।
३- शिक्षा समाप्ति पर उप- सम्पदा संस्कार होता था।
४- अध्ययन काल 20 वर्ष का होता था जिसमें से 8 वर्ष प्रवज्या व 12 वर्ष उप- सम्पदा का समय होता था।
५- पाठ्य विषय संस्कृत, व्याकरण, गणित, दर्शन, ज्योतिष आदि प्रमुख थे। इनके साथ अन्य धर्मों की शिक्षा भी दी जाती थी साथ ही धनुर्विद्या एवं अन्य कुछ कौशलों की शिक्षा भी दी जाती थी।
६- रटने की विधि पर बल दिया जाता था। इसके साथ वाद- विवाद, व्याख्यान, विश्लेषण आदि विधियों का प्रयोग भी किया जाता था।
७- व्यवसायिक शिक्षा के अंतर्गत भवन निर्माण, कताई- बुनाई, मूर्तिकला व अन्य कुटीर उद्योगों की शिक्षा दी जाती थी। मुख्यतः कृषि एवं वाणिज्य की शिक्षा दी जाती थी।
८- छात्र जीवन वैदिक काल से भी कठिन था व गुरु - शिष्य सम्बन्ध घनिष्टतम थे।
९- लोकभाषाओं में भी शिक्षा दी जाती थी।
१०-शिक्षा को जनतंत्रीय आधार दिया गया।
तरन्नुम रियाज़

तरन्नुम रियाज़ उर्दू की प्रसिद्ध शायरा तथा लेखिका हैं। इनका जन्म कश्मीर में हुआ।भादों के चाँद तले, मेरा रखते सफ़र, पुरानी किताबों की खुशबू आदि इनकी प्रमुख पुस्तकें हैं।
गंडिकोटा

व्युत्पत्ति विज्ञान

गंडिकोटा के किले ने 'कण्ठ' के कारण अपना नाम हासिल किया (तेलुगू में इसे 'गंडी' कहा जाता है), एर्रामला पहाड़ियों के बीच गठित है, जिसे गंडिकोटा पहाड़ियां और पेनार नदी भी कहा जाता है जो इसकी निचले हिस्से से बहती है, इसकी चौड़ाई केवल 300 फीट पर सिमट गयी है। (इस नदी का चित्र देखें)। सुंदर परिदृश्य और जंगलों के बीच स्थित, यह विशाल प्राकृतिक संसाधनों के साथ संपन्न है।

प्रारंभिक इतिहास

गंडिकोटा क्षेत्र की पहली पहचान 1123 ई में बोम्मनापल्ली गांव के कपा राजा द्वारा की गयी, जो कल्याण के पश्चिमी चालुक्यन राजा अहवामल्ला सोमेश्वर प्रथम के अधीनस्थ थे। 
पेममसानी नायक के उद्भव से पहले गांव को मिक्किलीनेनी नायक  द्वारा कुछ समय तक शासन किया गया था।  हाल ही में, मैदुकुरु स्थित इतिहासकार ओबुल रेड्डी ने गंडिकोटा किले के इतिहास पर एक तांबा प्लेट शिलालेख की खोज की। शिलालेख 16 वीं शताब्दी का बताया जाता जाता है। 
माना जाता है कि वेमना, प्रसिद्ध तेलुगू कवि, कडपा जिले के मूल निवासी थे और यह भी माना जाता था कि वे थोड़ी अवधि के लिए गंडिकोटा क्षेत्र में रहे थे। 
गंडिकोटा को विश्व विरासत की स्थिति देने के प्रयास किए जा रहे हैं।

प्रमुख संरचनाएं

किले में दो प्राचीन मंदिर हैं, जो माधव और रंगनाथ को समर्पित हैं। वे खंडहर की हालत में हैं और किला क्षेत्र पुराना होजाने की वजह से शिधिलावस्थ और मलबे के चरणों में कई प्राचीन संरचनाओं से भरा है। एक गोल रूप का बड़ा धान्यगारी कमरा और उसका छत गार्ड के क्वार्टर के रूप में उपयोग किया जाता है। निकटतम जामिया मस्जिद के दो मीनार हैं। किले के क्षेत्र में हर साल एक सांस्कृतिक त्योहार आयोजित किया जाता है। 
किले में अन्य संरचनाओं में, एक और बड़ी ग्रैनरी, भांडागार, एक खूबसूरत 'कबूतर टावर' शामिल है जिसमें बड़ी बड़ी खिड़कियाँ सजी हैं, और कुछ कुओं के साथ ईंटों द्वारा निर्मित एक व्यापक महल शामिल है। किले में एक पुराना तोप खाना है। रायालाचेरुवु तालाब है जो उसके खूबसूरत झरनों से जुडा है, नीम्बू और केले के बाग़ भी है। ऐसा कहा जाता है कि यह 'तालाब' जामिया मस्जिद में एक फव्वारे से पाइप से जुड़ा हुआ था, जिसमें उसके निशान अभी भी देखे जा सकते हैं।
अन्य बगीचे और झरने हैं। किले के बाहर 'नागजारी' के पास एक चटान पर शिलालेख है, जो मंदिर में दो बागों का उपहार लिखा हुआ है। पनेररू के तट पर, पहाड़ियों के नीचे झरने के साथ 'पारेबाग' नामक एक बगीचा भी है।

पहुंच और परिवहन

निकटतम रेलवे स्टेशन कडपा जिले में मुद्दनूरु (रेलवे कोड: एमओओ) 26 किमी दूर है। गूटी जंक्शन से ट्रेनों की आवाजाही है।
निकटतम शहर जम्मलमडुगु है।  जम्मलमडुगु ओल्ड बस स्टैंड (गांधी मूर्ति जंक्शन) से गंडिकोटा तक बसें उपलब्ध हैं।
किले के अंदर पैदल चलने के अलावा परिवहन का कोई साधन नहीं है। किला क्षेत्र बहुत बड़ा है इसलिए गाइड की सेवा लेना ठीक रहेगा। घाटी के माध्यम से एक अच्छी डाउनहिल ट्रेक है जो नदी के किनारे जाता है। एक बांध अपस्ट्रीम (गंडिकोटा बांध) और एक बांध डाउनस्ट्रीम (मैलावरम बांध) है।

विकास

नवंबर 2015 में आंध्र प्रदेश के मुख्यमंत्री एन चंद्रबाबू नायडू ने आंध्र प्रदेश के अगले प्रमुख पर्यटक केंद्र के रूप में गंडिकोटा को विकसित करने की योजना का हवाला दिया।
अभिषेक मटोरिया

श्रीमान अभिषेक जी मटोरिया राजस्थान के हनुमानगढ़ जिले के नोहर तहसील के लोकप्रिय विधायक हैं जिन्होंने सन 2000 10 अपने राजनीतिक कैरियर की शुरुआत की वह अब की बार लगातार तीसरी बार विधायक के पद पर निर्वाचित हुए हैं श्रीमान अभिषेक जी मटोरिया ग्रामीण क्षेत्रों के लोगों की मूलभूत सुविधाओं का विशेष रूप से ध्यान रखते हैं इसी कारण से वह लगातार विधायक पद से निर्वाचित हो रहे हैं उन्होंने जनता की सुविधा के लिए बहुत से कार्य किए हैं नोहर तहसील के निवासी अभिषेक जी मटोरिया लोगों के लोकप्रिय विधायक हैं वह प्रत्येक व्यक्ति की बात को गंभीरता से सुनते हैं और उनका हल निकालने की कोशिश भी करते हैं अभिषेक जी मटोरिया ने भारतीय जनता पार्टी के युवा मोर्चा के पद को भी संभाला है
वेरा सोतनिकोवा

जीवनी

वह मास्को रंगमंच एक्टर स्कूल से स्नातक की उपाधि के तहत ओलेग येफ्रेमोव और 1983 और 2008 के बीच 40 से अधिक फिल्म निर्माण में प्रदर्शित होने के एक उल्लेखनीय सोवियत अभिनेत्री बन गई।  
वह 7 साल के लिए एक सोवियत रॉकर व्लादिमीर कुज़मिन के साथ शामिल थी, जो उसके लिए कई वीडियो क्लिप का निर्माण करता था।  
वह वर्तमान में रूस के विभिन्न सिनेमाघरों में काम कर रही है और मूवी व्यवसाय में भी काफी सक्रिय है। सभी फिल्म और टेलीविजन काम ने रूसी दर्शकों को लक्षित किया।
विक्टर कोज़िन

प्रमुख प्रकाशन:

- वीए Zuev, वीएम Kozin बर्फ कवर के विनाश के लिए होवरक्राफ्ट का उपयोग. बीजिंग: सुदूर पूर्वी राज्य विश्वविद्यालय की पब्लिशिंग हाउस. 1988 में. - पी 128.
- Kozin वी.एम. Zhyostkaya V.D. बर्फ कवर के साथ लोड के nonstationary आंदोलन. अपतटीय और ध्रुवीय इंजीनियरिंग इंटरनेशनल जर्नल ऑफ. - संयुक्त राज्य अमेरिका. - Voe.9, 4 №, दिसंबर. - पी 1999. 293-297 (ISBN № 1053-5381).
- हार्ड वी डी, वीएम Kozin बर्फ कवर द्विधा गतिवाला होवरक्राफ्ट प्रतिध्वनि विधि के विनाश के अनुसंधान की संभावनाओं. व्लादिवोस्तोक: Dal'nauka. 2003 में. -161 सेक. 5-8044-0384-2 आईऍसबीऍन.
Ledorazrushayuschaya वस्तुओं की गति पर flexural - गुरुत्वाकर्षण लहरों की क्षमता. / विक्टर पक्की सड़क सम्पादन और दूसरों - व्लादिवोस्तोक Dal'nauka अपने, 2005 191 - पी. ISBN 5-8044-०५०८ एक्स.
सूर्योदय

क, कक्कन्यग्हझ्ज्मिम्क्ंःतुज.क् शब्द दो शब्दों — सूर्य और उदय की सन्धि से बना है। इसका अर्थ है — सूर्य का उदय होना या निकलना।
विजयलक्ष्मी अय्यर

विजयालक्ष्मी अय्यर नवंबर, 2012 से बैंक ऑफ इंडिया की मुख्य प्रबंध निदेशक हैं। इससे पहले ये सेंट्रल बैंक ऑफ इंडिया की कार्यकारी निदेशक भी रह चुकी हैं। उन्होने 1975 में यूनियन बैंक ऑफ इंडिया से अपना करियर शुरू किया था।
शीर्ष-स्तर डोमेन

उच्चतम डोमेन (Top-level domain) या टी॰ऍल॰डी॰ (TLD) इन्टरनेट की डोमेन नाम प्रणाली में सबसे ऊँचे स्तर की डोमेन को कहा जाता है, जो इन्टरनेट पतों में आम तौर से अंत में लगती है, जैसे कि '.com' या '.edu'। उदाहरण के लिए 'hi.wikipedia.org' में '.org' उच्चतम डोमेन है। आइकैन (ICANN), जो इन्टरनेट संख्या पतों को निर्धारित करने वाला प्राधिकरण है, प्रत्येक उच्चतम डोमेन के प्रशासन को अलग-अलग संस्थाओं को सौंपता है। मसलन '.in' डोमेन भारत से विशेष संबंध रखने वाली वेबसाइटों के लिए है और उसके प्रशासन का अधिकार आइकैन ने भारत सरकार द्वारा निर्धारित इनरेजिस्ट्री (INRegistry) नामक संस्थान को दिया है।
विडियोकॉन

विडियोकॉन वाशिंग मशीन (धुलाई यन्त्र), एयर कन्डीशनर आदि बनाने वाली भारत की एक कम्पनी है।
सांताक्रूज़ कैण्टन, ईक्वाडोर

सांताक्रूज़ ईक्वाडोर के गैलापागोस प्रांत का एक कैण्टन है। इसके अधिकार क्षेत्र में बाल्ट्रा, बार्टोलोम, मार्शेना, उत्तरी सेयमोर, पिंटा, पिंज़ोन, राबिदा, सांताक्रूज़ और सैंटियागो द्वीप आते हैं। गैलापागोस की 2006 की जनगणना के अनुसार इस कैण्टन की जनसंख्या 11262 है।
खेत

खेत भूमि का एक उपजाऊ क्षेत्र है, जो भोजन और अन्य फ़सलों के उत्पादन के प्राथमिक लक्ष्य के साथ, प्राथमिक रूप से कृषिक प्रक्रियों में निरत रहता है। वह खाद्य उत्पादन की मूलभूत आवश्यकता है।
मीनास्य तारा

मीनास्य या फ़ुमलहौत, जिसे बायर नामांकन के अनुसार α पाइसिस ऑस्ट्राइनाइ (α PsA) कहा जाता है, दक्षिण मीन तारामंडल का भी सब से रोशन तारा है और पृथ्वी के आकाश में नज़र आने वाले तारों में से भी सब से ज़्यादा रोशन तारों में गिना जाता है। यह पृथ्वी के उत्तरी गोलार्ध (हॅमिस्फ़ेयर) में पतझड़ और सर्दी के मौसम में शाम के वक़्त दक्षिणी दिशा में आसमान में पाया जाता है। यह पृथ्वी से २५ प्रकाश-वर्ष की दूरी पर है और इस से अत्यधिक अधोरक्त (इन्फ़्रारॅड) प्रकाश उत्पन्न होता है, जिसका अर्थ यह है के यह एक मलबे के चक्र से घिरा हुआ है।
ग़ैर-सौरीय ग्रहों की खोज में फ़ुमलहौत का ख़ास स्थान है क्योंकि यह पहला ग्रहीय मण्डल है जिसके एक ग्रह (फ़ुमलहौत बी) की तस्वीर खीची जा सकी थी।

नाम

"फ़ुमलहौत" अरबी के "फ़ुम अल-हौत" (فم الحوت‎) का बिगड़ा हुआ रूप है, जिसका अर्थ "व्हेल का मुँह" होता है। अंग्रेज़ी में फ़ुमलहौत को "Fomalhaut" लिखते हैं।

वर्णन

फ़ुमलहौत एक छोटी उम्र का सितारा है और इसकी आयु १०-३० करोड़ साल अनुमानित की जाती है। अंदाज़ा लगाया जाता है के इसका इंधन इसे कुल मिलकर लगभग १०० करोड़ (यानि १ अरब) की जीवनी देता है। इसकी सतह का तापमान ८,७५१ केल्विन (८,४७८ डिग्री सेंटीग्रेड) के आसपास है। फ़ुमलहौत का द्रव्यमान हमारे सूरज से २.१ गुना, उसका व्यास (डायामीटर) सूरज से १.८ गुना और रोशनी की तीक्ष्णता सूरज से १८ गुना अधिक है।
ओल्ड मैंज़ होप

ओल्ड मैंज़ होप (अंग्रेज़ी: Old Man's Hope, बूढ़े की आशा) ऐलन ओक्टेवियन ह्यूम द्वारा लिखी गई एक कविता है जिसमें उन्होंने भारत के युवकों को उठकर अपने राष्ट्र में स्वशासन के लिए प्रेरित करने की कोशिश की। ह्यूम ने यह उसी दौर में लिखी जब वे भारतीय राष्ट्रीय काँग्रेस की नीव डाल रहे थे।
अंतर्राष्ट्रीय हॉकी महासंघ

इतिहास

हॉकी की प्रतिनिधित्व करने वाली अंतर्राष्ट्रीय संस्था नहीं होने के कारण अन्तर्राष्ट्रीय ओलम्पिक समिति ने 1924 ओलिंपिक में हॉकी को शामिल नहीं किया परिणाम स्वरूप पेरिस में पॉल लीयते द्वारा एफआईएच की स्थापना 7 जनवरी 1924 को हुई। पॉल इस संस्था के पहले अध्यक्ष बने। अंतर्राष्ट्रीय हॉकी संघ के सात संस्थापक सदस्य बने ऑस्ट्रिया, बेल्जियम, चेकोस्लोवाकिया, फ्रांस, हंगरी, स्पेन और स्विट्जरलैंड। ये सदस्य संस्थाएं अपने अपने देश की पुरुष एवं महिला दोनों टीमों का प्रतिनिधित्व कर रहे थे।
1927 में ऑस्ट्रेलिया, डेनमार्क, इंग्लैंड, आयरलैंड, स्कॉटलैंड, दक्षिण अफ्रीका, संयुक्त राज्य अमेरिका और वेल्स ने मिलकर इंटरनेशनल फेडरेशन ऑफ़ वीमेन'स हॉकी अस्सोसिएशंस (आई.ऍफ़.डब्लू. एच.ए) की स्थापना की| 1982 में इसका अंतर्राष्ट्रीय हॉकी महासंघ में विलय कर दिया गया।  1928 में भारत ऍफ़आईएच का सदस्य बनने वाला पहला एशियाई देश बन गया। वर्तमान में अंतर्राष्ट्रीय हॉकी महासंघ में कुल 127 सदस्य देश हैं।
सिनसिनाटी रेड्स

सिनसिनाटी रेड्स, एक प्रसिद्ध बेसबॉल टीम है, जो सिनसिनाटी में आधारित है। वे मेजर लीग बेसबॉल में खेलते हैं।
कम्प्यूटेशनल आपराधिकी

कम्प्यूटेशनल अपराध विज्ञान एक अंतःविषय क्षेत्र है जो कंप्यूटिंग विज्ञान तरीकों का उपयोग करता है औपचारिक रूप से, अपराध अवधारणाओं को परिभाषित जटिल घटनाओ के बारे में हमारी समझ में सुधार और संबंधित समस्याओं के लिए समाधान उत्पन्न करने मे आसान बना देता है।
गोपालपुरा, माधौगढ़ तहसील

उरई (जालौन) माधौगढ़ तहसील की गोपालपुरा रियासत का किला स्थापत्य की दृष्टि से बेजोड़ है। आज भी यह किला अपने अतीत के वैभव की याद दिलाता है।
जालौन जिले में कछवाह क्षत्रियों की रामपुरा और गोपालपुरा में 2 रियासतें थीं। 'कछवाहों के इतिहास' पुस्तक के लेखक जगदीश सिंह गहलोत के अनुसार सिंध व पहुज नदी के बीच का भाग कछवाहाघार कहलाता है। कछवाहा अपने को अयोध्या नरेश रामचंद्र के ज्येष्ठ पुत्र कुश के वंशज मानते है। कर्नल टाड ने राजपूतों के इतिहास में लिखा है कि कुश के वंशज होने से इनका नाम पहले कुशवाहा और इसके बाद कछवाहा हो गया। ग्वालियर एवं नरवर के कछवाहा राजाओं के कुछ संस्कृत शिलालेखों में उन्हे कच्छपघात या कच्छपारि लिखा है। जनरल कनिगहम के अनुसार दोनों का अर्थ एक ही है। प्राकृत में कच्छयारि और फिर सामान्य बोल चाल में कछवाहा हो गया। यों किसी प्राचीन लेख में इनको कुशवाहा नहीं लिखा गया। महाभारत के आदि पर्व के श्लोक 71 में नागवंशी कच्छप जाति द्वारा क्षत्रियों से युद्ध का वर्णन मिलता है। नागों का राज्य ग्वालियर के आसपास था, इसकी राजधानी पद्मावती थी जो अब नरवर कहलाती है। ऐसा कहा जाता है कि इन कछवाहों के पूर्वज अयोध्या छोड़ने के बाद रोहतासगढ़ में जा बसे और फिर नरवर चले गये। इतिहासकार देवेंद्र कुमार सिंह के अनुसार संभवत: यहां आकर कच्छपों को युद्ध में हराकर उन्होंने इस क्षेत्र को अपने कब्जे में कर लिया था। इसी कारण यह कच्छयारि, कच्छपघात, कच्छपहा कहलाये जाने लगे। यही शब्द बिगड़कर अब कछवाहा कहलाने लगा है।
बहरहाल कछवाहा वंश की रियासत लहार के राजा रूप पाल सिंह के छोटे पुत्र आलमराव द्वारा 1574 में गोपालपुरा जागीर की स्थापना की गयी थी। अंग्रेजों द्वारा इस रियासत से किसी प्रकार का टैक्स नहीं लिया जाता था। रनपत राव, परशुराम, खड़गराव, चंपतराव, हर¨सह राव, हरवंश राव, त्रिलोक सिंह, जितवार सिंह, लक्ष्मण सिंह, रामचंद्र, लोचन सिंह, सुदर्शन सिंह, उदयवीर सिंह, तथा कृष्णपाल सिंह इस रियासत के प्रमुख राजा थे।
प्रथम स्वाधीनता संग्राम में हालांकि इस रियासत ने अंग्रेजों का साथ दिया था लेकिन इस बात के प्रमाण मिलते है कि महारानी लक्ष्मीबाई ने एक दिन गोपालपुरा में पड़ाव किया था। उस समय गोपालपुरा के राजा अपने किले में मौजूद नहीं थे। रियासत के इतिहास के इस कमजोर पक्ष के बावजूद यहां के किले का कोई सानी नहीं है। भले ही आज किले में किसी के न रहने से इसका रखरखाव नहीं हो पा रहा लेकिन फिर भी इसे देखकर यह कहावत चरितार्थ होती है कि 'खंडहर बताते है कि इमारत कभी बुलंद थी'।
पंजाब (पाकिस्तान)

त्यौहार

ईद उल-फ़ितर , ईद-उल-अज़हा, शब-ए-बारात और ईद मीलाद ए नबी पंजाब के अलावा पूरे पाकिस्तान में ‏ख़ास त्यौहार हैं और पूरे जोश ओ- ख़रोश से मनाये जाते हैं। इन त्यौहारों के अलावा पूरा रमज़ान का महीना भी ख़ास अहमियत रखता है।
मगर बसंत एक ऐसा त्यौहार है जो पंजाब से मुनसलिक है। ये त्यौहार बहार के मौसम को ख़ुश आमद कहने का एक ख़ास तरीक़ा है। जिस में लोग पतंग उड़ा कर और पंजाब के ख़ास खाने बना कर और खा कर इस त्यौहार को मनाते हैं।
सरयू नदी (उत्तराखण्ड)

मार्ग

सरयू बागेश्वर जिले के उत्तरी भाग में स्थित नंदा कोट पर्वत के पास सरमूल नामक स्थान से निकलती है। शुरुआत में लगभग ५० किलोमीटर तक यह दक्षिण-पश्चिम दिशा में बहती है और इसमें पुंगर और लाहूर नदियां गिरती हैं। फिर यह नदी दक्षिण की ओर मुड़कर बागेश्वर नगर से होकर बहती है, जहां इसका संगम गोमती से होता है। बागेश्वर से निकलने के बाद अगले ६५ किमी यह मुख्य रूप से दक्षिण-पूर्व दिशा में बहती है। अपने मुख से २० किलोमीटर ऊपर इसका मिलन रामगंगा से होता है, जो आकार में इससे तीन गुना बड़ी है। लगभग १३० किलोमीटर लम्बी यात्रा तय करके सरयू नेपाली सीमा पर पंचेश्वर पहुँचती है, जहाँ यह काली नदी में गिर जाती है।

गोमती

गोमती नदी भटकोट के समीप से निकलती है और बागेश्वर में सरयू से मिल जाती है। यह कत्यूर घाटी से होकर बहती है, जो कुमाऊं का प्रमुख कृषि क्षेत्र है।

कुल्यूर

कुल्यूर या कुलूर नदी का उद्गम सानि उडियार के समीप स्थित भद्रकाली मन्दिर के ऊपर से होता है। यह रावतसेरा, बांस पटान तथा गणाई गंगोली से होकर बहती हुई सेराघाट में दायीं ओर से सरयू में मिलती है।

पुंगर

पुंगर नदी का उद्गम संगर गांव के पास होता है और सरताना में ये बायीं ओर से सरयू में मिल जाती है।

लाहूर

लाहूर एक छोटी सी नदी है, जो कि सरयू में दायीं ओर से मिलती है।

पनार 

पनार नदी अल्मोड़ा के दक्षिण-पूर्व में स्थित मोरनौला पर्वत श्रंखला की उत्तरी ढलान से निकलती है। पनार रामेश्वर के पास सरयू में मिल जाती है।

रामगंगा

रामगंगा सरयू की सबसे बड़ी सहायक नदी है। यह पिथौरागढ़ जिले में स्थित नमिक हिमनद से निकलती है और दक्षिण पूर्व की ओर बहती है। कई छोटी-बड़ी नदियां इसमें गिरती हैं। रामेश्वर में, पिथौरागढ़ के घाट के पास रामगंगा सरयू में मिल जाती है।
तारिक अनवर

व्यक्तिगत जीवन

तारिक अनवर का जन्म 16 जनवरी 1951 को बिहार के पटना में हुआ था। उनके पिता का नाम शाह मुश्ताक अहमद था और मां बिल्किस जहां थीं। उनकी शादी हेना अनवरंद से हुई और उनकी चार बेटियां और एक बेटा है।

राजनीतिक जीवन

तारिक अनवर ने अपने राजनीतिक करियर को बहुत कम ही आयु में शुरू कर दिया था। वह 1976 से 1981 तक बिहार प्रदेश युवा कांग्रेस (आई) के अध्यक्ष थे। वह 1982 से 1985 तक भारतीय युवा कांग्रेस के राष्ट्रीय अध्यक्ष भी थे। वह 1988 से 1989 तक बिहार प्रदेश कांग्रेस कमेटी के अध्यक्ष थे। बाद में उन्होंने कांग्रेस पार्टी से इस्तीफा दे दिया और 1999 में राष्ट्रवादी कांग्रेस पार्टी में शामिल हो गए। सन् 1999 में सोनिया गांधी के खिलाफ उनके विद्रोह के कारण उनके राजनीतिक करियर में एक बड़ा मोड़ आया। वह तब कटिहार के लोकसभा सदस्य थे और कांग्रेस मुख्यालय नई दिल्ली में दूसरे सबसे शक्तिशाली व्यक्ति के रूप में भी जाने जाते थे। वह बिहार से लोकसभा चुनाव के कई बार विजेता थे। शरद पवार ने उन्हें महाराष्ट्र से 2004 में राज्य सभा का सदस्य बना दिया। यह राज्यसभा में उनका दूसरा कार्यकाल था और वर्तमान में वे कटिहार लोकसभा सीट से सांसद है।
शार्ङ्गधरपद्धति

शार्ङ्गधरपद्धति एक संस्कृत सुभाषित ग्रन्थ है। इसकी रचना शार्ङ्गधर ने १३६३ में की थी।